ПРОТОКОЛ №38
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 10.12.2018 г. 

ПРИСЪСТВАТ: Весела Павлова, Захаринка Тодорова, Анелия Маркова,   Веселка Узунова, Женя Димитрова, Мина Топузова, Радка Дражева - Първанова, Красимир Шекерджиев, Любка Андонова, Добрин Кючуков, Атанаска Дишева. Албена Александрова, Петя Колева – Рушанова, Олга Керелска.

Отсъстват: Мария Лалова, Вероника Имова, Драгомир Кояджиков.

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева - началник-отдел „Конкурси на магистрати“
Николина Георгиева - началник-отдел АКРС 

Протоколирал: Илина Йосифова

По внесените допълнения и на основание последвалите разисквания по дневния ред 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Оттегля от дневния ред точка Р-14. 
Включва за разглеждане в дневния ред на Комисията по атестирането  и  конкурсите допълнителна точка – Р-15. 

РАЗНИ

Р-1. ОТНОСНО: Избор на председател на Комисията по атестирането и конкурсите при Съдийската колегия на Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1. Отлага разглеждането на т. Р-1 от настоящия дневен ред за следващо заседанието на Комисията по атестирането и конкурсите към Съдийската колегия. 

Р-2. ОТНОСНО: Заявление от Полина Христова Богданова - Кучева - административен ръководител - председател на Административен съд - Плевен за възстановяване на длъжност „съдия“ в Административен съд - София-област и за отказ от участие в процедурата за избор на административен ръководител - председател на Административен съд - Плевен. 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

След проведеното гласуване и при обявения резултат 12 гласа „За“ 

2.1. Приема за сведение заявлението от Полина Христова Богданова - Кучева - административен ръководител - председател на Административен съд - Плевен за отказ от участие в процедурата за избор на административен ръководител - председател на Административен съд – Плевен. 

2.2. Отказът на кандидата да се обяви на интернет страницата на ВСС в раздел Важно/Конкурсни процедури/Избор на административни ръководители. 

След проведеното гласуване и при обявения резултат 11 гласа „За“ и 1 глас „Против

2.3. В Административен съд София – област следва да бъде разкрита нова длъжност за съдия във връзка със заявлението на Полина Христова Богданова - Кучева - административен ръководител - председател на Административен съд – Плевен за преназначаване на основание чл. 169, ал. 5 от ЗСВ. 

След проведеното гласуване и при обявения резултат 10 гласа „За“ и 2 гласа „Против

2.4. Предлага на Съдийската колегия на ВСС да ПРЕДЛОЖИ, на основание чл. 30, ал. 5, т. 7 от ЗСВ, на ПЛЕНУМА НА ВИСШИЯ СЪДЕБЕН СЪВЕТ да РАЗКРИЕ, на основание чл. 30, ал. 2, т. 8 от ЗСВ, 1 (една) щатна длъжност „съдия“ в Административен съд София - област, считано от датата на вземане на решението.

2.5. Внася предложението по т. 2.4. в заседанието на Съдийската колегия на ВСС, насрочено на 11.12.2018 г., за разглеждане и произнасяне.

Р-3. ОТНОСНО:Произнасяне по допустимостта на кандидатите - участници в процедури за избор на административен ръководител - председател на органите на съдебна власт, открити с решение на Съдийската колегия на Висшия съдебен съвет по протокол №31/23.10.2018 г., (обн. ДВ, бр. 90/30.10.2018 г.) и определяне на дати за провеждане на събеседване с допуснатите кандидати.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1 ДОПУСКА, на основание чл. 194а, ал.2 от ЗСВ, до участие в процедури за избор за заемане на длъжността „административен ръководител-председател”, открити с решение на Съдийската колегия на Висшия съдебен съвет по протокол №31/23.10.2018 г., (обн.  ДВ, бр. 90/30.10.2018 г.) следните кандидати:

     Административен ръководител – председател на Административен съд - Добрич
ДОПУСНАТ КАНДИДАТ

Вх.№	Име	Заемана длъжност към момента	
			
ВСС– 14442/29.11.2018 г.	Красимира Керанова Иванова	Административен ръководител – председател на Административен съд - Добрич	

Административен ръководител – председател на Районен съд - Троян
ДОПУСНАТ КАНДИДАТ

Вх.№	Име	Заемана длъжност към момента	
			
ВСС– 14470/29.11.2018 г.	Петя Николова Гатева	Административен ръководител – председател на Районен съд - Троян	

Административен ръководител – председател на Районен съд - Тутракан
ДОПУСНАТ КАНДИДАТ

Вх.№	Име	Заемана длъжност към момента	
			
ВСС– 13989/19.11.2018 г.	Георги Манолов Георгиев	Съдия в Районен съд - Тутракан	

3.2. ОБЯВЯВА, на основание чл. 194а, ал. 4 от Закона за съдебната власт, списъците на допуснатите за участие в избора кандидати по т. 3.1 на страницата на ВСС в Интернет.

3.3. Предлага на Съдийската колегия на ВСС да определи дати за провеждане на събеседване с допуснатите кандидати в процедури за избор на административен ръководители в органите на съдебна власт, както следва:

1. Административен съд – Добрич. 
2. Районен съд – Троян. 
3. Районен съд – Тутракан. 

3.4. Внася предложението в заседанието на Съдийската колегия на ВСС, насрочено на 11.12.2018 г., за разглеждане и произнасяне. 

3.5. Отлага произнасянето по допустимостта на Мария Христова Попова – административен ръководител – председател на Административен съд – София - област, кандидат за участие в процедура за избор на председател на Административен съд – София - област, до приемането на комплексна оценка от атестиране по чл. 196, т. 3 от ЗСВ. 

3.6. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ на Мария Христова Попова – административен ръководител – председател на Административен съд – София - област, за периода 10.12.2013 г. – 10.12.2018 г. 

Мотиви: След промените в ЗСВ от м. юни 2018 г. извънредно атестиране се провежда след приключване на периодичното атестиране, ако от последното периодично атестиране са изминали 5 години и магистратът участва в избор за административен ръководител (чл. 197, ал. 5, т.2 ЗСВ). От друга страна разпоредбата на §206, ал. 3 ЗСВ регламентира, че съдия, прокурор или следовател, назначен до влизането в сила на този закон, не се атестира периодично след получаване на две последователни положителни комплексни оценки по чл. 196, т. 3, а  периодичните атестации, проведени до влизането в сила на ЗИД ЗСВ (ДВ, бр.62/2016 г.), се зачитат за атестиране по смисъла на чл. 196, т. 3, след придобит статут на несменяемост, независимо от реда на неговото придобиване.
От направена проверка се установява, че за Мария Христова Попова не е налице проведено второ периодично атестиране, т.е не е изпълнено изискването за наличие на две последователни положителни комплексни оценки по чл. 196, т. 3  ЗСВ. В допълнение,  към настоящия момент са изтекли повече от пет години от последното й проведено  периодично атестиране (считано от статистически отчетения период на атестиране - до месец май 2013 г.). Поради изложеното Комисията счита, че спрямо съдия Попова следва да бъде открита процедура за периодично атестиране, което да я ползва при участието й в процедурата по избор на административен  ръководител на Административен съд – София – област. 

3.7. Да се изискат от административния ръководител на Върховния административен съд необходимите документи за провеждане на атестиране, съгласно чл. 58, ал. 1 от Наредбата.

3.8. Отлага произнасянето по допустимостта на Даниела Василева Дилова – административен ръководител – председател на Районен съд – Плевен, кандидат за участие в процедура за избор на председател на Административен съд – Плевен, до приемането на комплексна оценка от атестиране по чл. 196, т. 4 от ЗСВ. 

3.9. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране, на основание чл. 196, т. 4 от ЗСВ на Даниела Василева Дилова – административен ръководител – председател на Районен съд – Плевен, за периода 10.12.2013 г. – 10.12.2018 г. 

Мотиви: За кандидата Даниела Василева Дилова е приложима разпоредбата на чл. 197, ал. 5, т. 2 ЗСВ. Нормата императивно предвижда провеждане на извънредно атестиране в случаите когато съдия, прокурор или следовател участва в избор за административен ръководител, както и това, че извънредното атестиране се извършва след приключване на периодичното атестиране, ако от последното периодично такова са изминали повече от три години. В конкретния случай последното периодично атестиране на съдия Дилова е проведено с решение на ВСС по протокол 16/10.04.2014 г., с приета комплексна оценка „много добра“, като статистически отчетения период на атестиране е до края на 2012 г. вкл. Поради изложеното Комисията счита, че са налице цитираните по-горе предпоставки за провеждане на извънредно атестиране.

3.10. Да се изискат от административния ръководител на Окръжен съд – Плевен необходимите документи за провеждане на атестиране, съгласно чл. 58, ал. 1 от Наредбата.

Р-4. ОТНОСНО: Предложение от административния ръководител - председател на Върховния административен съд за назначаване на Милка Панчева Петкова - Милчева - съдия във Върховния административен съд, с ранг „съдия във ВКС и ВАС“, на длъжността „заместник-председател“ на Върховния административен съд, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4. Отлага разглеждането на т. Р-4 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 

Р-5. ОТНОСНО: Молба от Николинка Георгиева Димитрова - Кънчева за освобождаване от заеманата длъжност „съдия“ в Окръжен съд - Ловеч, на основание чл. 165, ал. 1, т. 2 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС ДА ОСВОБОДИ, на основание чл. 165, ал. 1, т. 2 от ЗСВ, Николинка Георгиева Димитрова - Кънчева от заеманата длъжност „съдия“ в Окръжен съд - Ловеч, считано от 14.01.2019 г.

5.2. Внася предложението в заседанието на Съдийската колегия на ВСС, насрочено на 11.12.2018 г., за разглеждане и произнасяне.

Р-6. ОТНОСНО: Извлечение от решение на Комисия „Съдебна карта, натовареност и съдебна статистика“ към Съдийската колегия на Висшия съдебен съвет по протокол №26/14.11.2018 г., т. 3, във връзка с предложение от и.ф. административен ръководител - председател на Административен съд - Бургас за увеличаване щатната численост на съда. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

След проведено гласуване и при обявения резултат 13 гласа „За“

6.1. Изразява положително становище във връзка с разкриването на 1 /една/ нова щатна длъжност „съдия“  в Административен съд – Бургас. 

По предложение на г-жа Олга Керелска и след проведено гласуване при резултат  7 гласа „За“ и 6 гласа „Против“ 

6.2. Увеличаването на щатната численост на Административен съд – Бургас с 1 /една/ нова длъжност „съдия“ да бъде чрез съкращаването й от друг орган на съдебната власт.

По предложение на г-жа Атанаска Дишева и след проведено гласуване при резултат 7 гласа „За“ и 6 гласа „Против“ 

6.3. Изразява становище за съкращаване на 1 /една/ свободна щатна длъжност „съдия“ в Административен съд – Шумен и разкриването й в Административен съд – Бургас. 

6.4. Изпраща решението по т. Р-6 на Комисия „Съдебна карта, натовареност и съдебна статистика“, за сведение и по компетентност. 

Р-7. ОТНОСНО: Препис-извлечение от протокол от 04.12.2018 г. на Конкурсната комисия по обявения конкурс за повишаване в длъжност „съдия“ в апелативните съдилища - наказателна колегия. 

След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Да се предостави на конкурсната комисия по обявения конкурс за повишаване в длъжност „съдия“ в апелативните съдилища - наказателна колегия, решението на Комисията по предложенията и атестирането по пр. №38/21.07.2015 г., т. Р-29, за сведение.

7.2. Да се уведоми конкурсната комисия, че кореспонденцията с кандидатите – участници в конкурса и със съответните органи на съдебна власт се води от председателя на конкурсната комисия, а не от Комисията по атестирането и конкурсите към Съдийската колегия на ВСС.

Р-8. ОТНОСНО: Жалба до Върховния административен съд от Жаклин Димитрова Петрова - Комитова - съдия в Софийски градски съд против решения на Съдийската колегия на Висшия съдебен съвет по протокол №37/27.11.2018 г., т. 6.1, т. 6.2, т. 6.3, т. 6.4 и т. 6.5, по обявения конкурс за повишаване в длъжност „съдия“ във Върховен касационен съд, гражданска колегия. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8. Приема за сведение жалбата до Върховния административен съд от Жаклин Димитрова Петрова - Комитова - съдия в Софийски градски съд. 

Р-9. ОТНОСНО: Жалба до Върховния административен съд от Евгени Димитров Георгиев - съдия в Софийски градски съд срещу решение на Съдийската колегия на Висшия съдебен съвет по протокол №37/27.11.2018 г., т. 2, за избор на председател на Софийски градски съд. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9. Приема за сведение жалбата до Върховния административен съд от Евгени Димитров Георгиев - съдия в Софийски градски съд срещу решение на Съдийската колегия на Висшия съдебен съвет.

Р-10. ОТНОСНО: Жалба до Върховния административен съд от Галя Горанова Вълкова – съдия в Софийски районен съд, против решение на Съдийската колегия на Висшия съдебен съвет по протокол №37/27.11.2018 г., т. 8. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10. Приема за сведение жалбата до Върховния административен съд от Галя Горанова Вълкова – съдия в Софийски районен съд. 

Р-11. ОТНОСНО: Въпросник на Европейската комисия за 2018 г. за независимостта на съдебната система. 

След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Отлага разглеждането на т. Р-11 за следващо заседание на комисията.
11.2. С оглед попълване на въпросника и проверка на изготвените от експертните сътрудници на комисията отговори, сформира работна група в състав: Мина Топузова, Весела Павлова и Жени Димитрова. 

Р-12. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Вяра Иванова Камбурова - съдия в Окръжен съд - Бургас, с ранг „съдия във ВКС и ВАС“, кандидат за заемане на длъжността „заместник на административния ръководител - заместник-председател“ на Окръжен съд - Бургас. 

След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ПРИЕМА становището за притежаваните професионални качества на Вяра Иванова Камбурова - съдия в Окръжен съд - Бургас, с ранг „съдия във ВКС и ВАС“.  

12.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 12.1. на Вяра Иванова Камбурова - съдия в Окръжен съд - Бургас, с ранг „съдия във ВКС и ВАС“, за запознаване. 

Р-13. ОТНОСНО: Предложение от административния ръководител - председател на Окръжен съд - Бургас за назначаване на Вяра Иванова Камбурова - съдия в Окръжен съд - Бургас, с ранг „съдия във ВКС и ВАС“, на длъжност „заместник на административния ръководител - заместник-председател“ на Окръжен съд - Бургас, с ранг „съдия във ВКС и ВАС“. 
След проведеното гласуване и при обявения резултат 12 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. Предлага на Съдийската колегия на ВСС да назначи, на основание чл. 168, ал. 2 от ЗСВ, Вяра Иванова Камбурова - съдия в Окръжен съд - Бургас, с ранг „съдия във ВКС и ВАС“, на длъжност „заместник на административния ръководител - заместник-председател“ на Окръжен съд - Бургас, с ранг „съдия във ВКС и ВАС“, с основно месечно възнаграждение съгласно Таблица №1 на ВСС,  считано от датата на вземане на решението. 

13.2. Внася предложението в заседанието на Съдийската колегия на ВСС, насрочено на 11.12.2018 г., за разглеждане и произнасяне.

Р-14. ОТНОСНО: Заявление за отвод от резервен член на конкурсната комисия във връзка с провеждането на конкурс за повишаване в длъжност „съдия“ в апелативните съдилища - гражданска колегия, обявен с решение на Съдийската колегия на ВСС по протокол №13/24.04.2018 г. (oбн. ДВ, бр. 38/08.05.2018 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
14. Оттеглена.  

ЕДИННИ ФОРМУЛЯРИ

С-1. ОТНОСНО: Предварително атестиране на Константин Калчев Калчев - съдия в Административен съд - Велико Търново, с ранг „съдия в ОС”.    

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1. Отлага разглеждането на т. С-1 от настоящия дневен ред за следващото заседание на Комисията по атестирането и конкурсите към Съдийската колегия. 

С-2. ОТНОСНО: Придобиване статут на несменяемост на Тоско Петков Ангелов - съдия в Районен съд - Пловдив. 

След проведено гласуване и при резултат 14 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Налице са условията по чл. 196, т. 2 от ЗСВ за провеждане на атестиране за придобиване статут на несменяемост на Тоско Петков Ангелов - съдия в Районен съд - Пловдив.

2.2. ПРОВЕЖДА атестиране, на основание чл. 209, ал. 1 от ЗСВ, на Тоско Петков Ангелов - съдия в Районен съд - Пловдив и ИЗГОТВЯ комплексна оценка " МНОГО ДОБРА" –  98 (деветдесет и осем) точки.

2.3. ПРЕДОСТАВЯ на Тоско Петков Ангелов - съдия в Районен съд - Пловдив, резултатите от атестирането, за запознаване.

С-3. ОТНОСНО: Придобиване статут на несменяемост на Николай Мариусов Урумов - съдия в Софийски районен съд, с ранг „съдия в ОС“. 
След проведено гласуване и при резултат 12 гласа „За“ и 2 „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Налице са условията по чл. 196, т. 2 от ЗСВ за провеждане на атестиране за придобиване статут на несменяемост на Николай Мариусов Урумов - съдия в Софийски районен съд, с ранг „съдия в ОС“.

3.2. ПРОВЕЖДА атестиране, на основание чл. 209, ал. 1 от ЗСВ, на Николай Мариусов Урумов - съдия в Софийски районен съд, с ранг „съдия в ОС“ и ИЗГОТВЯ комплексна оценка " МНОГО ДОБРА" –  96 (деветдесет и шест) точки.

3.3. ПРЕДОСТАВЯ на Николай Мариусов Урумов - съдия в Софийски районен съд, с ранг „съдия в ОС“, резултатите от атестирането, за запознаване.

С-4. ОТНОСНО: Периодично атестиране на Атанаска Анастасова Анастасова - съдия в Районен съд - Пловдив, с ранг „съдия в АС”. 

След проведено гласуване и при резултат 12 гласа „За“ и 2 „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Налице са условията по чл. 196, т. 3 от ЗСВ за провеждане на периодично атестиране на Атанаска Анастасова Анастасова - съдия в Районен съд - Пловдив, с ранг „съдия в АС”.

4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 98 (деветдесет и осем) точки на Атанаска Анастасова Анастасова - съдия в Районен съд - Пловдив, с ранг „съдия в АС”. 

4.3. ПРЕДОСТАВЯ, на основание чл. 205, ал. 1 от ЗСВ, на Атанаска Анастасова Анастасова - съдия в Районен съд - Пловдив, с ранг „съдия в АС”, резултатите от атестирането, за запознаване. 

С-5. ОТНОСНО: Периодично атестиране на Ива Станчева Ковалакова - Стоева - съдия в Административен съд - Разград, с ранг „съдия във ВКС и ВАС”. 
 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Налице са условията по чл. 196, т. 3 от ЗСВ за провеждане на периодично атестиране на Ива Станчева Ковалакова - Стоева - съдия в Административен съд - Разград, с ранг „съдия във ВКС и ВАС”.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 100 (сто) точки на Ива Станчева Ковалакова - Стоева - съдия в Административен съд - Разград, с ранг „съдия във ВКС и ВАС”. .

5.3. ПРЕДОСТАВЯ, на основание чл. 205, ал. 1 от ЗСВ, на Ива Станчева Ковалакова - Стоева - съдия в Административен съд - Разград, с ранг „съдия във ВКС и ВАС”, резултатите от атестирането, за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-6. ОТНОСНО: Предложение от административния ръководител - председател на Окръжен съд - Ловеч за повишаване на Васил Анастасов Анастасов  - съдия в Окръжен съд - Ловеч, с ранг „съдия в АС“, на място в по-горен ранг „съдия във ВКС и ВАС“.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Васил Анастасов Анастасов  - съдия в Окръжен съд - Ловеч, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

6.2. ВНАСЯ предложението в заседанието на Съдийската колегия на ВСС, насрочено на 15.01.2019 г., за разглеждане и произнасяне. 

С-7. ОТНОСНО: Предложение от административния ръководител - председател на Районен съд - Дупница за повишаване Михаил Александров Малчев - съдия в Районен съд - Дупница, с ранг „съдия в ОС“, на място в по-горен ранг „съдия в АС“.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Михаил Александров Малчев - съдия в Районен съд - Дупница, с ранг „съдия в ОС“, на място в по-горен ранг „съдия в АС“, с месечно трудово възнаграждение, съгласно Таблица 1 на ВСС, считано от датата на вземане на решението. 

7.2. ВНАСЯ предложението в заседанието на Съдийската колегия на ВСС, насрочено на 15.01.2019 г., за разглеждане и произнасяне. 

С-8. ОТНОСНО: Предложение от административния ръководител - председател на Административен съд - Кърджали за повишаване на Айгюл Аптула Шефки - съдия в Административен съд - Кърджали, с ранг „съдия в АС“, на място в по-горен ранг „съдия във ВКС и ВАС“.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Айгюл Аптула Шефки - съдия в Административен съд - Кърджали, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

8.2. ВНАСЯ предложението в заседанието на Съдийската колегия на ВСС, насрочено на 15.01.2019 г., за разглеждане и произнасяне. 

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-9. ОТНОСНО: Предложение от Христо Тотев Христов - съдия в Районен съд - Габрово, с ранг „съдия в АС“, за периодично атестиране. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Христо Тотев Христов - съдия в Районен съд - Габрово, с ранг „съдия в АС“, за периода 01.11.2013 г. – 01.11.2018 г. 

9.2. Да се изискат от административния ръководител на Районен съд - Габрово необходимите документи за провеждане на атестиране, съгласно чл. 58, ал. 1 от Наредбата.

С-10. ОТНОСНО: Предложение от административния ръководител - председател на Административен съд – София - град за периодично атестиране на Светлана Георгиева Димитрова - съдия в  Административен съд - София-град, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Светлана Георгиева Димитрова - съдия в  Административен съд – София - град, с ранг „съдия във ВКС и ВАС”, за периода 01.10.2013 г. – 01.10.2018 г.

10.2. Да се изискат от административния ръководител на Административен съд – София - град необходимите документи за провеждане на атестиране, съгласно чл. 58, ал. 1 от Наредбата.

С-11. ОТНОСНО: Предложение от административния ръководител - председател на Районен съд - Добрич за периодично атестиране на Галя Иванова Митева - съдия в  Районен съд - Добрич, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 от ЗСВ, на Галя Иванова Митева - съдия в Районен съд - Добрич, с ранг „съдия във ВКС и ВАС”, за периода 15.12.2013 г. – 15.12.2018 г.

11.2. Да се изискат от административния ръководител на Районен съд - Добрич необходимите документи за провеждане на атестиране, съгласно чл. 58, ал. 1 от Наредбата.

ПОЛУЧЕНА ЧАСТ Х НА ЕФ ПО НОВИЯ РЕД

С-12. ОТНОСНО: Периодично атестиране на Божана Цветанова Манасиева - съдия в Районен съд - Петрич, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Божана Цветанова Манасиева - съдия в Районен съд - Петрич, с ранг „съдия във ВКС и ВАС“. 
12.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Божана Цветанова Манасиева - съдия в Районен съд - Петрич, с ранг „съдия във ВКС и ВАС“. 

12.3. Внася предложението в заседанието на Съдийската колегия на ВСС, насрочено на 15.01.2019 г., за разглеждане и произнасяне. 

С-13. ОТНОСНО: Периодично атестиране на Майя Йончева Йончева - съдия в Районен съд - Русе, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
13.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Майя Йончева Йончева - съдия в Районен съд - Русе, с ранг „съдия в АС”. 

13.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Майя Йончева Йончева - съдия в Районен съд - Русе, с ранг „съдия в АС”. 

13.3. Внася предложението в заседанието на Съдийската колегия на ВСС, насрочено на 15.01.2019 г., за разглеждане и произнасяне. 

ДОПЪЛНИТЕЛНИ ТОЧКИ: 

Р-15. ОТНОСНО: Жалба до Върховния административен съд от Атанас Симеонов Иванов – съдия в Районен съд – Благоевград, против решения на Съдийската колегия на Висшия съдебен съвет по протокол №37/27.11.2018 г.,    т. 6.1, т. 6.4 и т. 6.5, по обявения конкурс за повишаване в длъжност „съдия“ във Върховен касационен съд, гражданска колегия. (вх.№ ВСС-14928/06.12.2018 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 
15. Приема за сведение жалбата до Върховния административен съд от Атанас Симеонов Иванов – съдия в Районен съд – Благоевград. 

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
            КРАСИМИР ШЕКЕРДЖИЕВ (п)